**Saistošo noteikumu projekta “Grozījumi Liepājas valstspilsētas pašvaldības domes 2022. gada 15. septembra saistošajos**

**noteikumos Nr.18 “Liepājas valstspilsētas pašvaldības maksas autostāvvietu lietošanas saistošie noteikumi””**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Pamatojoties uz likuma „Par autoceļiem” 6. panta 4.1 daļu, ir izstrādāti grozījumi Liepājas valstspilsētas pašvaldības domes 2022. gada 15. septembra saistošajos noteikumos Nr.18 “Liepājas valstspilsētas pašvaldības maksas autostāvvietu lietošanas saistošie noteikumi” (turpmāk – saistošie noteikumi).  Liepājas valstspilsētas pašvaldības (turpmāk – pašvaldība) maksas autostāvvietu mērķis ir optimizēt un uzlabot satiksmes organizāciju, sakārtot transportlīdzekļu plūsmu un organizēt to novietošanu Liepājas valstspilsētas teritorijā.  Ar saistošajiem noteikumiem tiek mainīts maksas autostāvvietu darbības laiks Jūrmalas parka zonā un bezmaksas laika lietošanas kārtība.  Saistošo noteikumu grozījumi paredz:   1. noteikt jaunu pašvaldības maksas autostāvvietu darbības laiku Jūrmalas parka zonā; 2. aktualizēt bezmaksas lietošanas laika kārtību maksas autostāvvietās, kur bezmaksas lietošanas laiks ir trīsdesmit minūtes.   Spēkā esošo saistošo noteikumu 4. punkta redakcija noteic, ka maksas autostāvvietas darbības laiks Jūrmalas parka zonā ir no 1. maija līdz 30. septembrim. Ņemot vērā, ka maksas autostāvvietas Jūrmalas parka zonā tika izveidotas ar mērķi samazināt un sakārtot šajā teritorijā satiksmes plūsmu peldsezonas laikā, ar saistošo noteikumu grozījumiem tiek salāgots peldsezonas termiņš ar Ūdens apsaimniekošanas likuma 1. panta 13.2 punktā noteikto peldsezonas termiņu un noteikts, ka maksas autostāvvietu darbības laiks Jūrmalas parka zonā ir no 15. maija līdz 15. septembrim. Tādējādi maksas autostāvvietu darbības laiks Jūrmalas parka zonā tiek saīsināts un ir labvēlīgāks pašvaldības iedzīvotājiem un viesiem.  Maksas autostāvvietās, kurās bezmaksas lietošanas laiks ir trīsdesmit minūtes, tiek noteikts, ka maksas autostāvvietu lietotājam pēc transportlīdzekļa novietošanas maksas autostāvvietā, ir pienākums to reģistrēt, izmantojot mobilās norēķinu sistēmas apmaksas pakalpojumu vai biļešu maksas automātu, norādot transportlīdzekļa valsts reģistrācijas numuru. Regulējums nepieciešams, jo ieviešot aizvien jaunus digitālos risinājumus maksas autostāvvietu apmaksas veikšanai ir nepieciešams aktualizēt kārtību, kā maksas autostāvvietu lietotājs novieto transportlīdzekli stāvēšanai bezmaksas trīsdesmit minūtēm. |
| 1. Fiskālā ietekme uz pašvaldības budžetu | Saistošo noteikumu īstenošanai nav tiešas finansiālas ietekmes uz pašvaldības budžetu, kā arī nav nepieciešama jaunu institūciju izveide.  Nav plānotas arī SIA „Liepājas autostāvvietas” budžeta izmaiņas 2025. gadā. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Projekts skars uzņēmējdarbības vidi un sabiedrību, tajā skaitā fiziskas personas, kas vēlēsies izmantot pašvaldības maksas autostāvvietas. Noteiktā kārtība dod iespēju jebkuram transportlīdzekļa vadītājam novietot transportlīdzekli maksas autostāvvietā uz vienlīdzīgiem noteikumiem.  Regulējumam nav ietekme uz konkurenci ar privātā sektora dalībniekiem. |
| 1. Ietekme uz administratīvajām procedūrām un to izmaksām | Saistošie noteikumi neradīs papildu izmaksas administratīvajām procedūrām, tās tiks finansētas SIA “Liepājas autostāvvietas” budžeta ietvaros.  SIA “Liepājas autostāvvietas” ir atbildīga par administratīvajām procedūrām saistībā ar saistošo noteikumu izpildi. Kontaktpersona: valdes loceklis Armīns Robežnieks, tālruņa numurs 27 081 577.  Saistošo noteikumu grozījumi nemaina saistošajos noteikumos ietverto regulējumu par pēcapmaksas piemērošanas kārtību. |
| 1. Ietekme uz pašvaldības funkcijām un cilvēkresursiem | Saistošie noteikumi neprasīs papildu jaunu cilvēkresursu iesaisti procesa nodrošināšanā, lai sniegtu pakalpojumu. Administratīvo procesu uzdevumus pildīs esošie darbinieki, kuriem šīs funkcijas ir noteiktas amata aprakstā. |
| 1. Informācija par izpildes nodrošināšanu | Saistošo noteikumu izpildi nodrošinās SIA “Liepājas autostāvvietas” sava budžeta ietvaros. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Saistošos noteikumos izvirzītais uzdevums uzlabot un izlīdzināt transportlīdzekļu plūsmu Liepājas valstspilsētas administratīvā teritorijā tiek sasniegts, pielāgojot maksas autostāvvietu Jūrmalas parka zonā darba laiku Latvijā noteiktajam peldsezonas laikam.  Saistošo noteikumu izstrādes procesā ir izskatītas maksas autostāvvietu ierīkošanas alternatīvas, kā arī izvērtēta to ietekme uz pašvaldības iedzīvotājiem un uzņēmējdarbības vidi pašvaldības teritorijā.  Ņemot vērā minēto, secināms, ka saistošie noteikumi ir izstrādāti tiesību aktos noteiktā pilnvarojuma ietvaros, tiem ir leģitīms mērķis – sabiedrības veselības un vides aizsardzība un tajos ietvertais personu pamattiesību ierobežojums atbilst samērīguma principam. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajā daļā noteiktajam, saistošo noteikumu projekts un tam pievienotais paskaidrojuma raksts sabiedrības viedokļa noskaidrošanai tiks publicēts pašvaldības oficiālajā tīmekļvietnē www.liepaja.lv, paredzot iespēju ikvienam interesentam iesniegt savus priekšlikumus un komentārus. |

Domes priekšsēdētājs Gunārs Ansiņš